Toshkent shahrida modernizatsiya va rekonstruksiya ishlari sababli uchta tumandagi 7 ta MFYning ayrim hududlarida elektr ta’minoti vaqtincha to‘xtatildi. «Hududiy elektr tarmoqlari» Toshkent shahar filiali xabariga ko‘ra, bugun, 16 iyun kuni quyidagi manzillarda elektr ta’minoti vaqtincha o‘chirildi: Yashnobod tumanining: «Arg‘in» va «Bahor» MFY ayrim hududlarida soat 17:00 gacha;   Yunusobod tumanining: Markaz 6-dahasi, «Registon» va «Qo‘shchinor» MFY ayrim hududlarida soat 15:00 gacha;   Chilonzor tumanining: «Dilxush» va «Qatortol» MFY ayrim hududlarida soat 17:00 gacha; O‘z navbatida, yuqoridagi hududlarda ta’mirlash ishlari belgilangan vaqtdan avvalroq yakunlanishi mumkinligi bildirilgan.